Ainm an eintitis Sonraí teagmhála Cuspóir

1. Rzecznik Praw Obywatelskich Biuro Rzecznika Praw Obywatelskich Al. Solidarności 77 PL-00-090 Warszawa tel.:centrala: (48 22) 551-77-00 tel.:przyjęcia interesantów : (48 22) 551-77-60; 551-78-11 fax : (48 22) 827-64-53 Faoi Airteagal 208 de Bhunreacht Phoblacht na Polainne; cosnóidh an Coimisinéir um Chearta na Saoránach saoirsí agus cearta daoine agus saoránaigh arna sonrú sa Bhunreacht agus achtanna normatacha eile. Leagadh síos a fhreagrachtaí sonracha in Acht an 15 Iúil 1987 maidir leis an gCoimisinéir um Chearta na Saoránach (téacs comhdhlúite: Iris Oifigiúil 2001 Uimh. 14 lch. 147) Déanann an Coimisinéir um Chearta na Saoránach gníomhaíocht iomchuí faoin Acht má thugtar fógra dó faoi aon shárú ar shaoirsí nó ar chearta daonna agus sibhialta.

2. Rzecznik Ubezpieczonych Biuro Rzecznika Ubezpieczonych Aleje Jerozolimskie 44 PL-00 – 024 Warszawa Tel. (48 22) 33 37392 (48 22) 33 37328 Fax: (48 22) 33 37 329 E mail: rzecznik@rzu.gov.pl Gníomhaíonn an tOmbudsman Árachais ar bhonn Acht an 22 Bealtaine 2003 maidir le maoirseacht árachais agus pinsean agus an tOmbudsman Árachais. Faoin Acht, féadfaidh an tOmbudsman Árachais soiléiriú a iarraidh ar chuideachtaí árachais, ó Bhiúró Árachóirí Gluaisteán na Polainne agus an Ciste um Ráthaíocht Árachais maidir le: — ábhair aonair, arna iarraidh sin ag an sealbhóir polasaí; — coinníollacha árachas ginearálta nó rialacháin inmheánacha a mheasfaidh an tOmbudsman Árachais atá míbhuntáisteach do shealbhóirí polasaí agus; — seirbhísí árachais neamhchomhlíontacha arna sholáthar ag árachóirí. Ina theannta sin, údaraítear don Ombudsman Árachais ábhair maidir le hárachas sainordaitheach a chur faoi bhráid an Aire Airgeadais nó athruithe féideartha sna rialacháin ar árachas sainordaitheach a iarraidh.

3. Rzecznik Konsumentów Miejski/Powiatowy Rzecznik Konsumentów – some 360 throughout the country Miejski Rzecznik Konsumentów w Warszawie Ul. Górskiego 7 PL-00-033 Warszawa T: (48 22) 826 17 12; T/F: (48 22) 827 76 37 R-phost: mrothert@warszawa.um.gov.pl konsument@warszawa.um.gov.pl Faoi Acht an 15 Nollaig 2000 maidir le hIomaíocht agus Cosaint Tomhaltóirí (Iris Oifigiúil 2003 Uimh. 86, lch. 804 le hathruithe ina dhiaidh sin) déanann na hOmbudsmain Réigiúnacha agus Bhardasacha ionadaíocht ar na húdaráis áitiúla sa réimse cosanta tomhaltóirí. Is iad príomhfhreagrachtaí an Ombudsman Tomhaltóirí: 1) comhairle saor in aisce do thomhaltóirí a áirithiú sa réimse cosanta tomhaltóirí; 2) rialacháin nua agus athruithe ar rialacháin sa reachtaíocht áitiúil sa réimse cosanta tomhaltóirí a mholadh; 3) beart a dhéanamh in aghaidh gnólachtaí i gcásanna a bhaineann le cosaint ceart agus leasanna tomhaltóirí; 4) dul i gcomhar leis an mbrainse iomchuí den Oifig um Chosaint Tomhaltóirí, an Chigireacht Trádála agus eagraíochtaí tomhaltóirí; 5) tabhairt faoi chúraimí eile mar a thuairiscítear san Acht nó i rialacháin shonracha. Féadfaidh an tOmbudsman Tomhaltóirí, go háirithe, imeachtaí dlíthiúla a thionscnamh ar son tomhaltóirí agus, lena gcead, idirghabháil a dhéanamh i gcaingne cosanta tomhaltóirí atá idir lámha cheana féin.

4. Organizacje Konsumenckie 1) Federacja Konsumentów Rady Krajowej Federacji Konsumentów: Plac Powstańców 1 PL-00-030 Warszawa, tel./fax: (48 22) 827 51 05, www.federacja-konsumentow.org.pl R-phost: biuro@federacja-konsumentow.org.pl Faoi Airteagal 39 d’Acht an 15 Nollaig 2000 maidir le hIomaíocht agus Cosaint Tomhaltóirí (Iris Oifigiúil 2003 Uimh. 86, lch. 804 le hathruithe ina dhiaidh sin) cumhachtaítear eagraíochtaí tomhaltóirí chun ionadaíocht a dhéanamh ar leasanna tomhaltóirí i gcásanna in aghaidh comhlachtaí riaracháin agus údaráis áitiúla agus féadfaidh siad páirt a ghlacadh i gcruthú polasaí tomhaltóirí náisiúnta. Tá an ceart ag na heagraíochtaí a luaitear i roinn 1: 1) tuairim a chur in iúl faoi dhréacht-reachtaíocht agus doiciméid eile maidir le cearta agus leasanna tomhaltóirí; 2) cláir oideachais do thomhaltóirí a fhorbairt agus a chur chun cinn; 3) tástálacha a dhéanamh ar earraí agus seirbhísí agus torthaí na dtástálacha sin a fhoilsiú; 4) irisí, tionscadail taighde, bróisiúir agus bileoga a fhoilsiú; 5) seirbhís comhairle saor in aisce do thomhaltóirí a reáchtáil agus cuidiú saor in aisce a chur ar fáil do thomhaltóirí agus éilimh á socrú acu, mura n-éilíonn rialacha oibríochta na heagraíochta go ngearrtar táille ar sheirbhísí den sórt sin; 6) a bheith rannpháirteach in obair caighdeánaithe; 7) tascanna a chur i gcrích ar an leibhéal náisiúnta sa réimse cosanta tomhaltóirí, mar a choimisiúnaíonn comhlachtaí rialtais náisiúnta agus áitiúil iad; 8) iarratais a dhéanamh ar fhóirdheontais as cistí poiblí chun tabhairt faoi na tascanna a shonraítear i bpointe 7 thuasluaite.